### Beslutningstema

Der skal træffes beslutning om en strategi for anvendelse af byfornyelsesmidler for 2024.

Byfornyelsesmidlerne anvendes inden for de forskellige områder, som Lov om byfornyelses giver mulighed for.

### Historik

Status over puljeprioritering 2023:

Strategisk indsats Toftlund.

Forvaltningen har fokus på istandsættelser, som højner bygningernes bevaringsværdi, men også enkelte nedrivninger, som vil være med til at højne kvaliteten for øvrige bygninger. I 2021 blev der afsat 2,0 mio. kr., og der er var primo 2023 1,7 mio. kr. tilbage. Beløbet er inklusiv refusion fra staten på 60 %

Forvaltningen har ikke modtaget nogle ansøgninger i forhold til istandsættelse, men der har været en del ansøgninger til nedrivninger, som er behandlet. Det betyder, at de 1,7 mio. kr. inklusiv refusion fra staten er disponeret og forventes afsluttet i 2024.

Strategisk indsats i centerbyer og landsbyer samt Katcha Kristiansen og nedrivninger generelt

Det kan f.eks. være strategiske nedrivninger af ejendomme, som er indstillet af f.eks. lokalråd, og som med deres nedrivning kan løfte et områdes karakter eller give nye udviklingsmuligheder.

I disse typer sager kan det være med opkøb af ejendomme med henblik på nedrivning. Der afsættes en vejledende pulje svarende til 4,2 mio. kr. samt 2,4 mio. kr. inklusiv refusion fra staten på 60%.

Her er der i 2023 disponeret og enkeltprojekter er udført for ca. 5,9 mio. kr. inklusiv refusion fra staten.

### Sagsfremstilling

Der er afsat 4,000 mio. kr., og disse bliver modsvaret af et beløb fra Staten. I 2024 får Tønder Kommune tildelt refusion på 3.914.314 mio. kr. (60 %) Midlerne kan bruges til istandsættelse, nedrivning samt områdefornyelse.

Forvaltningen foreslår følgende fordeling af landsbypuljen for 2024

Nedrivninger

Her forslår forvaltningen, at Tønder Kommune i 2024 og 2025 lukker for muligheden for selv-ansøgninger til nedrivninger.

I dag kan der indsendes en ansøgning via Tønder Kommunes hjemmeside. Derefter bliver der foretaget en vurdering af, om bygningen lever op til kravet om, at denne skal være opført før 1960, og det bliver vurderet, om bygningen er i en dårlig stand. Der bliver også kigget på placeringen. Forvaltningen prioriterer bygninger, som er beliggende i bymæssig bebyggelse ud mod indfaldsvejen og lignende. Der skal være en vis synlighed og/eller fare for uhensigtsmæssig ophold. Forvaltningen giver normalt ikke tilskud til nedrivning af driftsbygninger eller nedlagte erhvervsbygninger, men er det bygninger, som skæmmer et landsbymiljø, så har Tønder Kommune enkelte gange set positivt på sådanne ansøgninger for at gavne landsbyernes udviklingspotentiale.

Det er en metode, Tønder Kommune har brugt gennem mange år, men forvaltningen ønsker at foretage en mere opsøgende vinkel i forhold til at involvere f.eks. lokalråd i processen. Dermed kan der muligvis opnås større effekt af midlerne, ligesom forvaltningen ønsker at være mere opsøgende i arbejdet. Tønder Kommune er gennem mange år lykkedes med at reducere de dårligste bygninger.

Katcha Kristiansen

Indsatsen omfatter udvendig istandsættelse til f.eks. udskiftning af tagbelægning, vinduer, døre med videre, som kan være med til både at sikre bevaringsværdier samt generelt bygningernes kvaliteter.

Her forslår forvaltningen, at Tønder Kommune bibeholder mulighed for at søge tilskud til udvendig vedligeholdelse.

Tønder Kommune har mulighed for at ændre i støtteprocenten, men den nuværende fungerer godt. For nuværende er det generelt som udgangspunkt;

For bevaringsværdige bygninger 33 %

Andre bygninger 25 %

Denne type ansøgninger kan ende som en strategisk indsats i centerbyer og landsbyer. Det kan også understøtte allerede igangværende aktiviteter i områder.

Bygningsfornyelse og skimmelsvamp (særskilt pulje)

Der er afsat 2,000 mio. kr., som dækker indsatsen med blandt andet undersøgelse for sundhedsfare, kondemnering, herunder også påbud om nedrivning, som meddeles i henhold til lov om byfornyelse og udvikling af byer. Disse sager behandles i Teknik- og Miljøudvalget.

### Økonomi

Winnie Mathiasen: 4,000 mio. kr. afsat på Kommunens investeringsoversigt samt tildelt refusion fra staten i 2024 på 3.914.314 kr. (svarende til 60 % af tilskuddene, kommunen giver)

Bygningsfornyelse og skimmelsvamp: 2,000 mio. kr. på Investeringsoversigten.

### Lovgrundlag

Lov om byfornyelse og udvikling af byer.

### Indstilling Fagchefen for Plan og Udvikling indstiller,

|  |  |
| --- | --- |
| at | der arbejdes med [adresse] ud fra de valgte strategier. |

### Beslutning

Indstillingen godkendt.